
O Volapükafiens Löfik ' 


Sis plu ka yels mm pük obsik pepropagon da vo! lölik dub buks. gaseds c 
peneds mödik. e latikumo dub <Sırkülapenäd=. bi medòms at äbınons kòsomiküùns. 
Ab anu lifobs ün tim. ven kanobs propagòn püki ma mod difik 


Jenöfot adelik binon vüresod. kel tenidükon voli. Mòdikans. kelas num 
glofon ai. kanons kontagòn medòmi at Binon mögod votik ad sevädükön Volapükı. 
Bü nelunùůpo. samo. egetob penedi de yunan Suomiyänik. ke) ebegom däli ad tradutòn 
dinis anik ini Suomiyänapük ad jonön su vüresod 


Ya kanoy tuvòn Volapüki su vùresod. Resodatoped bal jùnu pevisiton fa 
pòsods pìu ka mil. Milag kion ' 


Resodatoped bal binon vemo tirädik e kölöfik Duton lü flen in Tats Pebalöl. 
sevabo . hiel Arden R. Smith. Binon lölo in Volapük ko ninäd mu mtedik € 
baitumädik. Patiädon : Volapop. keli lautan bepenom as "padis kuliva pòpedik pro 
Volapükans" Ans dilas. keis samo gebidons us binons : Fotografaiabun: Löfäbs. 
Pitavol. Sevol - li ? Silanans hiela <Charlie>. Tuvots vònotavik e Potakads 
Volapükik 


I fien votik in Tats Pebalöl. sevabo : hiel Aen Cavıness. labon resodatopedi. 
kö kanoy qtmvòn els: <Volapük Vifik> (= Tidodem obik ko vödalised tefik). 
Vödabuks Volapük - Lınglänapük e Linglánapük - Volapük: Tradwutod lölik Dıateka 
Nulik fa Dokan de Jong. asi dimus votik nitedik sodas alikans. kels vilons larnòn 
Volapüki labons i kursùd: gudik ı vödabukıs i vödalısedıs tefikis 


Miuiġùs danòn ladöfiko fìlenis tel lopik. kels edunoms somòdikosi pro pük 
Jonik obas me vùresod 


Valikos: Gudikùn Oles ed Olikanes 


“Ble 


j 


LÄRNOD KILDEGZÜLID - HERAMASÄLUN E JÖNASÄLUN 








Attimo heran bejäfom te mänis, hiyunanis e hipulis. Kösömiko atans 
goloms lù heramasälun ad koedön jimön heremis, ad sufón jampodi e semikna 
ad koedòn jeiföòn okis. Ün nutim mans jeifoms okis lomo e bi leadoy binön 
nemödo balibi e mustagi okik, visitoy te heramasäluni ad koedön jimön heremi 
okik. 


Güo voms fulükofs jönasälunis. Usio golofs suvo ad koedön kölön 
heremi okas, ad koedön krugülükön okis dadulıo, ad koedòn kälön namis okas, 
ud ad koedön gevön okes jämpodi. I golofs usio ad remön kosmetamedis 
zesüdik anik. 


Obo, golob te lù heramasälun ad koedön jimön heremi. Jeifob obi 
aldeliko lomo me jeiföòm. Neai esteifülob jeifömi, ab viloböv steifülön oni, bi 
sob, keli gebob aldelo dolon obi. Semikna labob klieni ad no jeifön obi, ab if 
jonoböv obi su süt ko balib primöl sekü no-jeif dü dels tel u kil, atos gevonöv 
magädi nekäla vemik. 


LÄRNOD FOLDEGID - RAJAN KO HERAN 





Deli gudik ! Me kis kanob - li dünön oli adelo ? Me jimam - li herema u me 
Jeif - li baliba ? 


Me bofiks. I viloböv sufön jämpodi. E namijikälan binof - li is adelo ? 
Si ! o söl ! ab binof jäfik tü timüi at. Osagob ofe, das okòmofös ad kälön 
nuelis olik, sosus obinof blümik. Dü tim, das no nog binof is, oprimob ad 


jimön heremi olik. Desiro) - li oni mu brefiki u boso brefiki ? 


No tu brefiki. Leadolös oni so luniki, das okanob teilön oni. Viloböv i, das 
cügabalibs labons lunoti ot. 


Vemo gudik ! Benö ! So atos pliton - li oli ? 


Süpero ! 


V1:43:2000 
Nu balib . . . Namijikälan okälof nuelis olik, du ob ojeifob oli. 
Begö ! binolös prüdik pö jeif ! bi labob skini vemo molädiki. 


No labolös kudi ! o söl ! Garanob ole, das osenol nosi, e das ublümobs ünü 
timül. Ekö ! finos. 


Vemo gudik ! Kanol - li nunön obe ladeti jönasäluna ? Jimatan obik ovilofös 
labön rajani pro odel. 


Si! osöl! Jönasälun süperik binon votaflanü süt. Isao kanol logön oni. 
Dani ladöfik ! Is labol debi kalota ko drinamon ! 
Dönulogö ! Adyö ! Blümob ai ad dünön oli ! 
Cano ao o a o a o o a a a a 


SAP ALDELIK 
keli etuvom Jean-Marie Ries 


Semikna te litil defon su veg lü fütür; 

If ek, vifagolöl dü del lölik, lükömon soaro, atos binos saidik; 
Din lefredikün nata, sevabo flor, labon vulis okik in tail ed in miot; 
Memobsöd, das adel kömon te balna e neföro dönu; 

Nek binon veütik, kel lecedon neki as veütik; 

Utan, kel binon fredik, predon nes predön; 

Konsäl gudik fomü cog binon suvo gudikum, ka tidod fefik; 

No kanol yufön menis, kels löfons neläbi oksik; 


Plü ek löfon menis e voli okas, plü vilon gudükumön onis. 

PLIN SMALIK (VII) 
FA ANTOINE DE SAINT-EXUPERY 


Vi 


Älärnob mu vifiko ad sevädön gudikumo ko flor at. Idabinons ai, su planet 
plina smalik, flors mu balugiks, me kedot teik florabledas pedeköls, e kels äsumons 
spadi nonik, e kels no ätupons neki. Äpubons gödo in yeb, e poso ädeadons ün soar 
ot. Ab et ispröton ün del seimik de sid pelüblinöl de top nesevädik, e plin smalik 
igalädom mu niliko tuigili at, kel no äsümon tuigilis votik. At äkanon binön sot 
nulik ela " baobab." Ab bimül ästopon vifiko ad glofön, ed äprimon ad mökön flori. 
Plin smalik, kel äkomom in nüpladot gnoba gianagretik, äsenom ya, das logot 
milagik ösüikon, ab flor no äfinon ad preparön oki ad jönön jelü cem oka grünik. 
Ävälon kälöfo kölis okik. Äkloton oki nevifiko, äleodükon (bali pos votik) kölis okik. 
No ävilon segolön äs papavers pefronöl. Teiko ävilon pubön in stralam füulik jöna oka. 
Ö ! si ! Äbinon vemo plitülik. Klün müsterik ona ya idulon du dels delas. E so - ekö 
ün göd seimik, kuratiko timü sülöpikama sola, ijonon oki. Ed on, kel ivobon ko kurat 
somödik, äsagon cavölo : 


"Ha ! galikob töbo . . . Begob ole pardi . . . Herem oba binon in neleod . . ." 
Plin smalik, tän, no äkanom kipädön stunidi oka : 
"Vio jönik binol ! " 


"Vo -li 





igespikon sofiko flor. "Ed emotob ottimo äs sol . . . " 
Plin smalik ätuvedom gudiko, das no äbinon tu neflagiälik, ab äbinon so fäküköl ! 


"Cedob, das binon düp gödafideda, " iläükon suno. "Labolöv leplüti ad tikön dö 
C ia 


E plin smalik, ze kofudik, esuköl gifülömi vata koldülik, idünom flori. 
So itomon omi vemo spidiko fa van okik boso badocedik. 
Ün del seimik, samo, spikölo dö spins fol okik, isagon pline smalik : 


"Kanons kömön, tigrids, ko krals okik ! 

"No dabinons tigrids su planet obik," itaspikülom plin smalik, e zuo tigrids no fidons 
yebi. " 


"No binob yeb, " igespikon sofiko flor. 
"Pardolös obi . . . " 
"Nosi dredob tefü tigrids, ab naudob luvienis. No labol-la-li jelavölili ? 


"Naud luvienas . . . binos neläbik pro plan, " isagom plin smalik. "Flor at binon mu 
komplitik . . . " 


"Soaro opladob obi dis glöp. Binos vemo koldik lä ol. Binos negudiko peblimöl. In 
top de kö kömob . . . " 


Ab iropon oki. Ikömon dis fom sida. 
No ikanon sevädön ko vols votik. 


Pemükükölo ad leadön oki süpädön ad preparön lugi so balugäliki, ikögon telna u 
kilna ad negitükön plini smalik : 


"Jelavölil at, is -li ?... 

Äbinob osuköl oni, ab äspikol obe ! 

Täno idemüton kögi ad blinädön ome to atos lepidi. Seko, plin smalik, to vil gudik 
löfa omik, idotom spido demü on. Isuemom fefiko vödis neveütik, ed ivedom mu 
miserabik. 

"Esòtoböv no lilön oni, " äkonfidom obe ün del seimik, "no mutoy neai lilön floris. 
Mutoy logön e smeilön onis. Obik äväpon in planet oba, ab no äsevob lio fredikön dö 
at. Konot at dö krals, kel inevükon sovemo obi esötonöv mufilön obi . . . " 
Äkonfidom obe dönu : 

"So nosi esevob ad suemön ! Esötoböv cödön oni ma duns e no ma vöds. Äväpon ed 


älitükon obi. Neai esötoböv morönön ! Esötoböv büosenön molädi ona po käfods 
pöfik ona. Flors binons so taspikiks ! Ab äbinob tu yunik ad sevön löfön oni." 

TÄVAVENTÜR IN LAPÄN (I) 
FA KARL MAY 


Noid bisarik ägalükon obi se slip. Ud ibinos - li lunatem 
slipakompenana seimik u slipajikompenana seimik obik ? In ludom 
nifatimik äbinon lut, kel äkanon kodön ti däsperi. Mens jöl e dogs lul 
ituvons pladi in spad nabik at, ab leno säkolsöd obi - lio-li? Föfo e 
pödo lögs e brads luldegtel jafäbas degkil at äseatons kludo bal näi, 
löpü, dis votik, so das leod limas mödik e kofudikas at äjinon äs 
lenemög. 

Zänodü tänadaludom me renaküirs pebumöl, pubods fila 
gianik äglutons, kela smok krugöl äfomon lefogi lebalik gretik, bi 
smokamanifod piprimon. Äseitob kapi su hip äs blöb smelöl mota 
Snyära ; nem, kel volapüko sinifon mug ; lög e brad detiks oba 
äbinons disü koap hitera bäldik Säfte, vöd, keli muton patradutön me 
sagit, e fut nedetik oba ädünon äs kapakusen bala dogas. Fat Pent, 
sevabo: Benedictus = pebenedöl, isäknopom plädoti oba ad bedön 
kapi löfik oka su stomäg obik, so das göb doga, keli ägebom äs 
matradi löfiko äzütülon zü nud oba. Hit, kel ävedon ninü skina- e 
plädaklots obik, e smel pitik-diabik suetama e natemama degkilik 
ämödükons nog kovenis nedivik at e zu lifilöf jafädas smalik kavidik 
et, dö kels el Fischart vönik, poedan Deutik yeltuma degmälid yofo 
ekanitom : mich beißt etwas. was mag das sein ? (Bos beitos obi, 
kis binosöd ?) If seko meditoy lidülis difik valik, kelas fortissimo 
lunatemöl äfulükons tänadi, no jinosöd nensuemo, das du timil 
pätrodob fa lam molik <Slipa>. 





Ab no, no ibinos lunatemam, kel igalükon obi; ibo älilob nu, 
ven ägalikob, telidna noidi bisarik et. Ätonos plödo in vüspad anik 
de ludom. Poso jut pälilon e vög kleilik ävokon : 


"Átye, tásne le tarfok - Fat, ber binon is !" 


Sunädo lögs e brads e futs degtels valik vifiküno ämufikons e 
leod et as nemög jinöl, pinomikon ünü sekuns tel. Mens jöl 
äluvokoms ed änoidoms, dogs lul ävaulons ed älukanitons, fil 
lefuliko pidotagon, du alan äsukom vafis oka ed ägleipom vafis 
votikana. 


E dönu äbinobs pos minut töbo bal fo ludom ed äspidobs lü top, kö 
ai nog el Nète, son hiela Pent bäldik, ävokom <yufö !> Ämutom 
galön ko hiel Káke Keira, ed äkolkömom obis ed äluvokom so vemo, 
äs äkanom: 


"Tarfok, tarfok le mesam - ber, ber labon renili obik !" 
"Binon kiplad -li ?" bäldan äsäkom. 
"Tuos, tuos, kvouto pluevai - usö ! usö ! näi lulak ! !" 


"Sumolsöd nifajukis olsik " fat Pent äbüdom, "günis, neifis e 
spedis olsik. Keblinolsöd i jainilis. Spido osukobs oni !" 


Nifajuks valik äseatons len tänad. Älenükobs onis ed 
ämospidobs lü lulak, kel no fagü Lapänalöd äsetenon ini kam. Hiel 
Káke Keira äblibom lä vom e dauts kil. 


Obs votikans äbinobs pösods lul : Pent, hiter Sätte, Nète, ob 
e dünan telid, kel pänemom Ända, sevabo : Andrèas. 


Äbinos ba düp bal pos zeneit, ab äkanobs dönu logön vemo 
gudiko; ibo nolüdalit ädekon sili, vio nog neai ilogob aniki so 
magifiki e lejöniki. Kölapled et no äbinon sofik - ai sevidöl oki 
piano e dönu kofalöl, i no äbinon pub et stanöl gretiko e takediko in 
sil, ab äbinon susiolejedam leverik e nämädik kölatufas, kels 
ästralons äs leklär, ed äjinons moskutön ini nenfin; viram filaluibas 
nenumik, kels ätulons okis, ägetöls ai diametis gretikum - 
komipam, yagam, fanam neparopöls glutas, litas, kölas, 
kölagredätas difiküns - damat, kel vo ävikodonöv obi, if no yagan 
pämekom - la galikön in ob. 


Retod bera äkanon pasevön lekleiliko in nif dibik, e pos tim 
brefik, älogobs beri it puböl äs püni dagik vifo momuföl su plen 
vietik lulaka. Äbinon fümiko nim nämädik, bi äkanon so vifiko golön, 
mozugö!l renili. 





Dönu no äzesüdos, das ädredobs oni. Ber Lapänik padredon 

ai nog nepÌu ka ludog; leno dalabon jeköfi, kel, as sam, el grizlů 
(= ber gedik) nolüdameropik, e steifülon ad gleipön meni teo, if ned 
jeloda kodon osi. Lapänans valik ägoloms vemo skiliko me nifajuks. 
Äfiitobs vifü spidalezug love plen, ab vif at ai nog no äkotenükon eli 
Pent bäìdik. 


"Vifikumö !" ävokom, “voto orivon eli finop (= ìubel) ed 
osavon oki pos pläsait!" {= klifs) kö okanobs sukön oni te töbo !" 


Ägolobs viñkumo,. ab ber äjinon elilön vödis cifa. Ädefiekon 
süpo nedetio. Nim luveratiko ilogon pöjutanis oka ed ätroton nu lü 
lubel, kel äïtomon nügolöp de fyäl (= bepenam skandinänik pro 
belaplens nepekulivöl, su kels bels lönik (tinde) tovons okis, kelìsme 
firs dagik penuföl me nif äogedon lü län lulakik. Äbìufobs ad 
dekötön vegi fugane, ab no äpiöpobs ad dunön osi; imospidon nog 
büä ärivobs Ìubeli. 


"Ekö käja !" (= retod) hiter Säfte äsagom, dugon sui piad 
negönikün. SälenükoÌsöd nifajukis olsik ! 





Ädeükobs nifajukis ed äxänobs sui kliv xänik. Nif älabon dibi 

, piedas anik; dinäd, kel äkodon xänami levemo fikuliki. Ätöbidobs 

me näms valik, so das äsuetobs sekü kìots vätik obas, ab dönu 

äkömobs föfio te nevifiko. Fino ärivobs tipi lubela, ab ämutobs 
kotenön ko retod bera; on it ifrutidon föfiobuni gretik. 


Läned äbinon is levemo pedäslitöl. Ämutobs dutulön obis 
bevü klifalediìs lafo pefeniföl, nu deto, nu nedeto, nu föfio, nu 
pödio. Ber äjinon emekön oke leyofi dub atos, das ipöladugon vemo 
obis. Ed ädalobs leno gìömön prüdi, bi ämögos tefü ston alik, das 
ber äbinon - la po on. 


Fino ärivobs geili smalik, kö brefo itakedobs. Ber vo äbinon 
nekösömiko luvisedik. lvälon stanöpi geilik at, bi de is ikanon logön 
nili obas ya se fag e süpo ibinon so visedik, das igebon timi pigetöl 
ad fidön. In dinäd gönikün ilabon dubo minutis deg, ab dönu dü tim 
brefik at reni) ti lölo idepubon. 


(Reidoisöd fövoti konota at stigedik ün mul baiidkömöl). 





